# Estat Valencià-Sobirania Valenciana

Estat Valencià-Sobirania Valenciana, (oficialment Sobirania Valenciana/Estat Valencià) fou un partit polític del País Valencià creat el 2006 a Alfafar. Tingué per objectiu la construcció d'una República Valenciana independent i treballa sobre la base dels principis democràtics, socials i ecològics. El seu òrgan s'anomenà La Crida. Formà part, juntament amb Esquerra Valenciana, de Coalició Compromís.

## Participació electoral

A les eleccions generals espanyoles de 2008 formà part de la coalició Per la República Valenciana, juntament amb Esquerra Nacionalista Valenciana i República Valenciana-Partit Valencianista Europeu i hi van obtindre 645 vots (0'02%).
De cara a les eleccions europees de 2009 va projectar presentar-se en coalició amb Estau Aragonés-Tierra Aragonesa, Esquerra Nacionalista Valenciana i República Valenciana - Partit Valencianista Europeu, anomenada "Por las Repúblicas Soberanas de Europa", que finalment demanà el vot nul a les eleccions.
Tot i que en 2010 es va plantejar reeditar la coalició Per la República Valenciana per a les eleccions a les Corts Valencianes de 2011, des de 2011 Estat Valencià-Sobirania Valenciana va participar electoralment a Coalició Compromís, i hi va demanar l'adhesió oficial al març de 2012. El març de 2013 fou ratificat com a membre de ple dret de la coalició, en la qual, juntament amb Esquerra Valenciana, formà part de l'anomenat pol independentista d'esquerres. Tot i tindre poca influència dins de l'organització, es van desmarcar de la coalició electoral És el Moment que va concórrer a les eleccions generals espanyoles de desembre de 2015.
Durant la dècada del 2020 queda inactiu, fins desaparèixer del registre de partits. El 2024, el partit República Valenciana-Partit Valencianiste Europeu canvia la seua denominació per adoptar la d'Estat Valencià.

## Referències

* ↑ Estat Valencià al Registre de Partits Polítics del Ministeri de l'Interior espanyol (castellà)
* 1 2 «El dirigente de la «escopeta» lidera un grupo radical integrado en Compromís» (en castellà). ABC, 16-03-2013. Arxivat de l'original el 11 de setembre 2016. [Consulta: 9 juny 2016].
* ↑ Declaració política constitutiva d'Estat Valencià
* 1 2 Estat Valencià és membre de ple dret de Compromís notícia a Valencianisme.com del 25 de març de 2013
* ↑ «Joan Cuenca y Víctor Baeta liderarán la Coalición que intentará restaurar la República Valenciana en marzo» (en castellà). Las Provincias, 09-01-2008.
* ↑ «Estat Aragonés, Tierra Aragonesa, Estat Valencià, Esquerra Nacionalista Valenciana i República Valenciana - partit valencianista europeu inicien una coalició per a les Europees». Arxivat de l'original el 2011-11-04. [Consulta: 18 agost 2010].
* ↑ Cinco coaliciones ya podrán concurrir a las elecciones europeas, entre ellas Iniciativa Internacionalista a Kaosenlarad.net
* ↑ «RSE, Coalició per les Repúbliques Sobiranes a Europa, demana el vot nul per a les eleccions al parlament europeu». Annanotícies.com. Arxivat de l'original el 2011-11-04. [Consulta: 18 agost 2010].
* ↑ «Promouen un País Valencià independent al marge de Catalunya». Directe.cat, 05-11-2010. Arxivat de l'original el 2012-02-03. [Consulta: 9 juny 2016].
* ↑ «Estat Valencià demanarà formalmente la seua integració en la coalició COMPROMÍS en els pròxims dies». Estat Valencià, 21-03-2012.
* ↑ Estat Valencià, Esquerra Valenciana i independents impulsen el Pol Independentista Valencià d'Esquerres a COMPROMÍS Notícia a ANNA Notícies del 17 de desembre de 2014
* ↑ «La desinformació sobre el País Valencià passa factura a Albert Rivera». Mèdia.cat, 25-06-2015.
* ↑ «Estat Valencià i EV ‘no avalen' ni ‘volen ser còmplices' de Compromís-Podemos». La Veu del País Valencià. [Consulta: 9 novembre 2015].
* ↑ «República Valenciana canvia nom i estatuts». Diari La Veu, 26-11-2024. [Consulta: 18 febrer 2025].

## Enllaços externs

* Blog d'Estat Valencià
* Facebook d'Estat Valencià
* Cançoner d'Estat Valencià Arxivat 2012-01-18 a Wayback Machine.